b'\n_START_ARTICLE_\nDniepro-Bugo kanalas\n_START_PARAGRAPH_\nDniepro-Bugo (arba Karali\xc5\xa1kasis) kanalas (brus. \xd0\x94\xd0\xbd\xd1\x8f\xd0\xbf\xd1\x80\xd0\xbe\xd1\x9e\xd1\x81\xd0\xba\xd0\xb0-\xd0\x91\xd1\x83\xd0\xb3\xd1\x81\xd0\xba\xd1\x96 \xd0\xba\xd0\xb0\xd0\xbd\xd0\xb0\xd0\xbb rus. \xd0\x94\xd0\xbd\xd0\xb5\xd0\xbf\xd1\x80\xd0\xbe\xd0\xb2\xd1\x81\xd0\xba\xd0\xbe-\xd0\x91\xd1\x83\xd0\xb3\xd1\x81\xd0\xba\xd0\xb8\xd0\xb9 \xd0\xba\xd0\xb0\xd0\xbd\xd0\xb0\xd0\xbb)\xc2\xa0\xe2\x80\x93 Baltijos ir Juod\xc4\x85j\xc4\x85 j\xc5\xabras sujungiantis laivybinis kanalas Baltarusijoje, Bresto srityje. Nutiestas tarp Pinos (Pripet\xc4\x97s intakas, Dniepro baseinas) ir Muchaveco upi\xc5\xb3 (Bugo intakas, Vyslos baseinas). Bendras ilgis\xc2\xa0\xe2\x80\x93 244\xc2\xa0km._NEWLINE_Statytas Lietuvos Did\xc5\xbeiosios Kunigaik\xc5\xa1tyst\xc4\x97s Bresto vaivadijos \xc5\xbeem\xc4\x97se nuo 1775 iki 1783\xc2\xa0m. paskutinio Abiej\xc5\xb3 Taut\xc5\xb3 Respublikos valdovo Stanislovo Augusto Poniatovskio iniciatyva. Jis 1784\xc2\xa0m. rugs\xc4\x97jo m\xc4\x97nes\xc4\xaf asmeni\xc5\xa1kai dalyvavo i\xc5\xa1kilmingame kanalo, kuriam \xc5\xa1io \xc4\xafvykio garbei buvo suteiktas \xe2\x80\x9eKarali\xc5\xa1kasis\xe2\x80\x9c pavadinimas, atidaryme._NEWLINE_II pasaulinio karo metu Dniepro-Bugo kanalas sugriautas. V\xc4\x97liau atstatytas. Yra 10 \xc5\xa1liuz\xc5\xb3. Kanalu vyksta laivyba tarp Baltijos ir Juodosios j\xc5\xabr\xc5\xb3 uost\xc5\xb3. 1997\xc2\xa0m. prad\xc4\x97ta kanalo modernizacija.'